Združene zadeve od C‑148/13 do C‑150/13

A in drugi

proti

Staatssecretaris van Veiligheid en Justitie

(Predlogi za sprejetje predhodne odločbe, ki jih je vložilo Raad van State (Nizozemska))

„Predhodno odločanje — Območje svobode, varnosti in pravice — Direktiva 2004/83/ES — Minimalni standardi glede pogojev za priznanje statusa begunca ali statusa mednarodne zaščite — Člen 4 — Obravnavanje dejstev in okoliščin — Načini preizkusa — Sprejem nekaterih dokaznih sredstev — Obseg pristojnosti pristojnih nacionalnih organov — Strah pred preganjanjem zaradi spolne usmerjenosti — Razlika med, prvič, omejitvami glede preizkusa izjav in listinskih ali drugih dokazov o zatrjevani spolni usmerjenosti prosilca za mednarodno zaščito, in drugič, omejitvami, ki veljajo pri preverjanju drugih razlogov za preganjanje — Direktiva 2005/85/ES — Minimalni standardi glede postopka priznanja in odvzema statusa begunca v državah članicah — Člen 13 — Zahteve za osebni razgovor — Listina Evropske unije o temeljnih pravicah — Člen 1 — Človekovo dostojanstvo — Člen 7 — Spoštovanje zasebnega in družinskega življenja“

Povzetek – Sodba Sodišča (veliki senat) z dne 2. decembra 2014

Mejni nadzor, azil in priseljevanje – Azilna politika – Status begunca ali status mednarodne zaščite – Direktiva 2004/83 – Postopek odobritve in odvzema statusa begunca v državah članicah – Direktiva 2005/85 – Postopek preučitve prošnje za mednarodno zaščito – Presoja dejstev in okoliščin – Strah pred preganjanjem zaradi spolne usmerjenosti – Obveznost upoštevanja spolne usmerjenosti kot dejstva, dokazanega le na podlagi izjav prosilca – Neobstoj – Presoja izjav in dokazov, ki mora biti skladna z direktivama 2004/83 in 2005/85 ter členoma 1 in 7 Listine Evropske unije o temeljnih pravicah (Listina Evropske unije o temeljnih pravicah, člena 1 in 7; direktivi Sveta 2004/83, člen 4(3) in 2005/85) Mejni nadzor, azil in priseljevanje – Azilna politika – Status begunca ali status mednarodne zaščite – Direktiva 2004/83 – Postopek odobritve in odvzema statusa begunca v državah članicah – Direktiva 2005/85 – Postopek preučitve prošnje za mednarodno zaščito – Presoja dejstev in okoliščin – Strah pred preganjanjem zaradi spolne usmerjenosti – Presoja na podlagi zaslišanj, ki temeljijo le na stereotipnih pojmih v zvezi s homoseksualci – Nedopustnost (Direktivi Sveta 2004/83, člen 4(3), in 2005/85, člen 13(3)(a)) Mejni nadzor, azil in priseljevanje – Azilna politika – Status begunca ali status mednarodne zaščite – Direktiva 2004/83 – Postopek preučitve prošnje za mednarodno zaščito – Presoja dejstev in okoliščin – Strah pred preganjanjem zaradi spolne usmerjenosti – Presoja na podlagi podrobnih zaslišanj o seksualnih praksah prosilca – Kršitev pravice do spoštovanja zasebnosti in družinskega življenja – Nedopustnost (Listina Evropske unije o temeljnih pravicah, člen 7; Direktiva Sveta 2004/83, člen 4) Mejni nadzor, azil in priseljevanje – Azilna politika – Status begunca ali status mednarodne zaščite – Direktiva 2004/83 – Postopek preučitve prošnje za mednarodno zaščito – Presoja dejstev in okoliščin – Strah pred preganjanjem zaradi spolne usmerjenosti – Priznavanje dokazov kot so izvrševanje homoseksualnih aktov prosilca, njegovo opravljanje „testov“ za dokaz njegove istospolne usmerjenosti ali predložitev video posnetkov takih aktov z njegove strani – Poseg v človekovo dostojanstvo – Nedopustnost (Listina Evropske unije o temeljnih pravicah, člen 1; Direktiva Sveta 2004/83, člen 4) Mejni nadzor, azil in priseljevanje – Azilna politika – Status begunca ali status mednarodne zaščite – Direktiva 2004/83 – Postopek odobritve in odvzema statusa begunca v državah članicah – Direktiva 2005/85 – Postopek preučitve prošnje za mednarodno zaščito – Presoja dejstev in okoliščin – Strah pred preganjanjem zaradi spolne usmerjenosti – Možnost pristojnega nacionalnega organa, da ugotovi neverodostojnost izjav prosilca le zaradi njegovega prepoznega razkritja njegove istospolne usmerjenosti – Nedopustnost (Direktivi Sveta 2004/83, člen 4(3), in 2005/85, člen 13(3)(a))

Organi, ki so pristojni za obravnavanje prošnje za mednarodno zaščito, utemeljene na strahu pred preganjanjem zaradi spolne usmerjenosti prosilca za mednarodno zaščito, niso zavezani zatrjevano spolno usmerjenost upoštevati kot dejstvo, ki je dokazano zgolj na podlagi izjav tega prosilca. Navedene izjave se ob upoštevanju posebnih okoliščin prošenj za mednarodno zaščito lahko štejejo le kot izhodiščna točka pri obravnavanju dejstev in okoliščin, določenem v členu 4 Direktive 2004/83 o minimalnih standardih glede pogojev, ki jih morajo izpolnjevati državljani tretjih držav ali osebe brez državljanstva, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite. Čeprav mora namreč prosilec za mednarodno zaščito opredeliti svojo usmerjenost, ki je element iz njegove osebne sfere, so prošnje za priznanje statusa begunca, ki temeljijo na strahu pred preganjanjem zaradi take usmerjenosti – tako kot prošnje, utemeljene na drugih razlogih za preganjanje – lahko predmet postopka obravnavanja, določenega v členu 4 navedene direktive. Vendar pa morajo biti načini, kako pristojni organi preizkusijo izjave in listinske ali druge dokaze, predložene za utemeljitev takih prošenj, v skladu z določbami Direktive 2004/83 in Direktive 2005/85 ter, kot je razvidno iz uvodnih izjav 10 in 8 teh direktiv, temeljnimi pravicami, zagotovljenimi z Listino, kot je pravica do spoštovanja človekovega dostojanstva iz člena 1 Listine in pravica do spoštovanja zasebnega in družinskega življenja, zagotovljena s členom 7 Listine. (Glej točke 49, 52 in 53.) Člen 4(3)(c) Direktive Sveta 2004/83 o minimalnih standardih glede pogojev, ki jih morajo izpolnjevati državljani tretjih držav ali osebe brez državljanstva, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite ter člen 13(3)(a) Direktive Sveta 2005/85 o minimalnih standardih glede postopkov za priznanje ali odvzem statusa begunca v državah članicah je treba razlagati tako, da nasprotujeta temu, da bi pristojni nacionalni organi, ki delujejo pod nadzorom sodišča, v okviru obravnavanja dejstev in okoliščin o zatrjevani spolni usmerjenosti prosilca za mednarodno zaščito, čigar prošnja temelji na strahu pred preganjanjem zaradi te usmerjenosti, izjave tega prosilca ter listinske in druge dokaze, predložene za utemeljitev njegove prošnje, preizkusili le z zaslišanji, ki temeljijo na stereotipih o istospolno usmerjenih. Čeprav so lahko zaslišanja, ki se nanašajo na stereotipe, uporaben element, ki je pristojnim organom na voljo pri tem obravnavanju, pa obravnavanje prošenj za priznanje statusa begunca zgolj na podlagi stereotipov, povezanih z istospolno usmerjenimi, ni v skladu z zahtevami iz določb, navedenih v prejšnji točki, saj tem organom ne omogoča upoštevanja individualnega položaja in osebnih okoliščin zadevnega prosilca za mednarodno zaščito. Zato nesposobnost prosilca za mednarodno zaščito, da odgovori na taka vprašanja, sama po sebi ni zadosten razlog za ugotovitev neverodostojnosti prosilca. (Glej točke 62, 63, 72 in izrek.) Člen 4 Direktive 2004/83 o minimalnih standardih glede pogojev, ki jih morajo izpolnjevati državljani tretjih držav ali osebe brez državljanstva, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite v povezavi s členom 7 Listine Evropske unije o temeljnih pravicah je treba razlagati tako, da nasprotuje temu, da bi pristojni nacionalni organi v okviru presoje dejstev in okoliščin v zvezi z domnevno spolno usmerjenostjo prosilca za mednarodno zaščito, katerega prošnja temelji na strahu pred preganjanjem zaradi te usmerjenosti, prosilca natančno izprašali o njegovih spolnih praksah. Čeprav so namreč nacionalni organi pristojni, da po potrebi opravijo zaslišanja zaradi presoje dejstev in okoliščin glede zatrjevane spolne usmerjenosti prosilca za mednarodno zaščito, so zaslišanja, ki zadevajo podrobnosti spolnih praks tega prosilca, v nasprotju s temeljnimi pravicami, zagotovljenimi z Listino, zlasti s pravico do spoštovanja zasebnega in družinskega člena iz njenega člena 7. (Glej točki 64, 72 in izrek.) Člen 4 Direktive 2004/83 o minimalnih standardih glede pogojev, ki jih morajo izpolnjevati državljani tretjih držav ali osebe brez državljanstva, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite v povezavi s členom 1 Listine Evropske unije o temeljnih pravicah je treba razlagati tako, da nasprotuje temu, da bi navedeni organi v okviru presoje dejstev in okoliščin glede domnevne spolne usmerjenosti prosilca za mednarodno zaščito, katerega prošnja temelji na strahu pred preganjanjem zaradi te usmerjenosti, sprejeli dokaze, kot so prosilčeva izvršitev homoseksualnih aktov, njegova oprava „testa“ za ugotovitev njegove istospolne usmerjenosti ali predložitev videoposnetkov takih aktov. Namreč, poleg tega, da ti dokazi nimajo nujno dokazne vrednosti, pomenijo tudi kršitev človekovega dostojanstva, katerega spoštovanje je zagotovljeno s členom 1 Listine. (Glej točke 65, 72 in izrek.) Člen 4(3)(c) Direktive Sveta 2004/83 o minimalnih standardih glede pogojev, ki jih morajo izpolnjevati državljani tretjih držav ali osebe brez državljanstva, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite ter člen 13(3)(a) Direktive Sveta 2005/85 o minimalnih standardih glede postopkov za priznanje ali odvzem statusa begunca v državah članicah je treba razlagati tako, da nasprotujeta temu, da bi pristojni nacionalni organi v okviru presoje dejstev in okoliščin glede domnevne spolne usmerjenosti prosilca za mednarodno pomoč, katerega prošnja temelji na strahu pred preganjanjem zaradi te usmerjenosti, sklepali na neverodostojnost zadevnega prosilca za mednarodno zaščito zgolj zato, ker ta prosilec svoje istospolne usmerjenosti ni zatrjeval ob prvi priložnosti, ko se je lahko izjavil o razlogih za preganjanje. Iz določb člena 4(1) Direktive 2004/83 izhaja, da lahko države članice prosilcu naložijo dolžnost, da „čim prej“ predloži vse potrebne elemente za utemeljitev prošnje za mednarodno zaščito. Vendar pa – ob upoštevanju občutljivosti vprašanj, ki se nanašajo na osebno sfero posameznika in med drugim na njegovo spolnost – zgolj na podlagi dejstva, da ta oseba zaradi nepripravljenosti razkritja intimnih vidikov iz svojega življenja ni od začetka zatrjevala svoje istospolne usmerjenosti, ni mogoče sklepati na njeno neverodostojnost. (Glej točke 68, 69, 72 in izrek.)

Združene zadeve od C‑148/13 do C‑150/13

A in drugi

proti

Staatssecretaris van Veiligheid en Justitie

(Predlogi za sprejetje predhodne odločbe, ki jih je vložilo Raad van State (Nizozemska))

„Predhodno odločanje — Območje svobode, varnosti in pravice — Direktiva 2004/83/ES — Minimalni standardi glede pogojev za priznanje statusa begunca ali statusa mednarodne zaščite — Člen 4 — Obravnavanje dejstev in okoliščin — Načini preizkusa — Sprejem nekaterih dokaznih sredstev — Obseg pristojnosti pristojnih nacionalnih organov — Strah pred preganjanjem zaradi spolne usmerjenosti — Razlika med, prvič, omejitvami glede preizkusa izjav in listinskih ali drugih dokazov o zatrjevani spolni usmerjenosti prosilca za mednarodno zaščito, in drugič, omejitvami, ki veljajo pri preverjanju drugih razlogov za preganjanje — Direktiva 2005/85/ES — Minimalni standardi glede postopka priznanja in odvzema statusa begunca v državah članicah — Člen 13 — Zahteve za osebni razgovor — Listina Evropske unije o temeljnih pravicah — Člen 1 — Človekovo dostojanstvo — Člen 7 — Spoštovanje zasebnega in družinskega življenja“

Povzetek – Sodba Sodišča (veliki senat) z dne 2. decembra 2014

Mejni nadzor, azil in priseljevanje — Azilna politika — Status begunca ali status mednarodne zaščite — Direktiva 2004/83 — Postopek odobritve in odvzema statusa begunca v državah članicah — Direktiva 2005/85 — Postopek preučitve prošnje za mednarodno zaščito — Presoja dejstev in okoliščin — Strah pred preganjanjem zaradi spolne usmerjenosti — Obveznost upoštevanja spolne usmerjenosti kot dejstva, dokazanega le na podlagi izjav prosilca — Neobstoj — Presoja izjav in dokazov, ki mora biti skladna z direktivama 2004/83 in 2005/85 ter členoma 1 in 7 Listine Evropske unije o temeljnih pravicah (Listina Evropske unije o temeljnih pravicah, člena 1 in 7; direktivi Sveta 2004/83, člen 4(3) in 2005/85) Mejni nadzor, azil in priseljevanje — Azilna politika — Status begunca ali status mednarodne zaščite — Direktiva 2004/83 — Postopek odobritve in odvzema statusa begunca v državah članicah — Direktiva 2005/85 — Postopek preučitve prošnje za mednarodno zaščito — Presoja dejstev in okoliščin — Strah pred preganjanjem zaradi spolne usmerjenosti — Presoja na podlagi zaslišanj, ki temeljijo le na stereotipnih pojmih v zvezi s homoseksualci — Nedopustnost (Direktivi Sveta 2004/83, člen 4(3), in 2005/85, člen 13(3)(a)) Mejni nadzor, azil in priseljevanje — Azilna politika — Status begunca ali status mednarodne zaščite — Direktiva 2004/83 — Postopek preučitve prošnje za mednarodno zaščito — Presoja dejstev in okoliščin — Strah pred preganjanjem zaradi spolne usmerjenosti — Presoja na podlagi podrobnih zaslišanj o seksualnih praksah prosilca — Kršitev pravice do spoštovanja zasebnosti in družinskega življenja — Nedopustnost (Listina Evropske unije o temeljnih pravicah, člen 7; Direktiva Sveta 2004/83, člen 4) Mejni nadzor, azil in priseljevanje — Azilna politika — Status begunca ali status mednarodne zaščite — Direktiva 2004/83 — Postopek preučitve prošnje za mednarodno zaščito — Presoja dejstev in okoliščin — Strah pred preganjanjem zaradi spolne usmerjenosti — Priznavanje dokazov kot so izvrševanje homoseksualnih aktov prosilca, njegovo opravljanje „testov“ za dokaz njegove istospolne usmerjenosti ali predložitev video posnetkov takih aktov z njegove strani — Poseg v človekovo dostojanstvo — Nedopustnost (Listina Evropske unije o temeljnih pravicah, člen 1; Direktiva Sveta 2004/83, člen 4) Mejni nadzor, azil in priseljevanje — Azilna politika — Status begunca ali status mednarodne zaščite — Direktiva 2004/83 — Postopek odobritve in odvzema statusa begunca v državah članicah — Direktiva 2005/85 — Postopek preučitve prošnje za mednarodno zaščito — Presoja dejstev in okoliščin — Strah pred preganjanjem zaradi spolne usmerjenosti — Možnost pristojnega nacionalnega organa, da ugotovi neverodostojnost izjav prosilca le zaradi njegovega prepoznega razkritja njegove istospolne usmerjenosti — Nedopustnost (Direktivi Sveta 2004/83, člen 4(3), in 2005/85, člen 13(3)(a))